google/wiki40b huggingface dataset:
2081 Σάζαβα

Φυσικά χαρακτηριστικά

Η μέση διάμετρος του Σάζαβα εκτιμάται σε 22,67 χιλιόμετρα. O φασματικός τύπος του είναι F, ενώ το γεωμετρικό άλβεδό του είναι 0,048.
Υλιστικός φεμινισμός

Πηγή

http://www.fylopedia.uoa.gr/index.php/%7C%CE%A5%CE%BB%CE%B9%CF%83%CF%84%CE%B9%CE%BA%CF%8C%CF%82_%CF%86%CE%B5%CE%BC%CE%B9%CE%BD%CE%B9%CF%83%CE%BC%CF%8C%CF%82}}
Ρακέλε Ριζαλίτι

Βιογραφικά στοιχεία

Ασχολήθηκε επί έντεκα χρόνια με ρυθμική γυμναστική και χορό και υπήρξε πρωταθλήτρια Ευρώπης 2014 στη γυμναστική.
Το 2016, στα μέσα Αυγούστου, πριν αναδειχθεί σε Μις Ιταλία, κέρδισε τον τίτλο της "Μις Τοσκάνη".
Φάντασμα

Ιστορία

Η συνηθισμένη έννοια του φαντάσματος είναι η υποτιθέμενη εμφάνιση της μορφής αποθανόντος ανθρώπου, άυλης και άπιαστης, ντυμένης με λευκά ή μαύρα ρούχα.
Δοξασίες για φαντάσματα υπάρχουν σε αρκετούς λαούς της Γης και έχουν δημιουργηθεί πολλοί διαφορετικοί θρύλοι, παραδόσεις και παραμύθια με διάφορες μορφές σύμφωνα με τις εποχές και την επιστημονική ανάπτυξη των λαών. Ιδιαίτερα οι προλήψεις και δοξασίες για τα φαντάσματα είχαν μεγάλη διάδοση το Μεσαίωνα, καθώς και σε πολλές ευρωπαϊκές χώρες (Αγγλία, Γαλλία, Ισπανία κ.α.) και επίδραση στη δραματογραφία (περίπτωση Άμλετ και Μάκβεθ του Σαίξπηρ) δίνοντας θέματα για σενάρια κινηματογραφικών έργων και τηλεοπτικών σειρών.

Επιστημονική Σκέψη

Από το 1922, περισσότεροι από 28 Επιστημονικοί φορείς και Οργανισμοί, προσφέρουν χρηματικά έπαθλα συνολικής αξίας άνω των 2,6 εκατομμυρίων Δολαρίων σε όποιον προσκομίσει απόδειξη επιβεβαίωσης της υποτιθέμενης ύπαρξης φαντάσματος. Για περισσότερα από 90 χρόνια, κανείς δεν έχει καταφέρει να διεκδικήσει τα έπαθλα. 
Η Επιστημονική Κοινότητα εικάζει πως οι περιορισμοί της ανθρώπινης αντίληψης καθώς και καθημερινές φυσικές εξηγήσεις μπορούν να απαντήσουν σε πολλές από αυτές τις υποτιθέμενες θεάσεις. Για παράδειγμα, η πίεση του αέρα σε μία οικία μπορεί να κάνει μια πόρτα να κλείσει με δύναμη, τα φώτα από αυτοκίνητα που περνούν μπορούν να ανακλαστούν από το παράθυρο. Η παρειδωλία είναι ψυχολογικό φαινόμενο κατά το οποίο ένα δυσδιάκριτο ή ασαφές εξωτερικό ερέθισμα εκλαμβάνεται εσφαλμένα ως ευκρινές και πλήρως αναγνωρίσιμο, έτσι μπορεί να εξηγηθούν οι υποτιθέμενες θεάσεις φαντασμάτων.
Σονάτα για πιάνο No. 11 (Μπετόβεν)

Η Σονάτα για Πιάνο No. 11 σε Σι ύφεση μείζονα, Op. 22 (αγγλικά: Piano Sonata No. 11, γερμανικά: Nr. 11 in B-Dur) είναι μία σύνθεση του Λούντβιχ βαν Μπετόβεν, γραμμένη το 1800 και δημοσιευμένη δύο χρόνια αργότερα. Ο Μπετόβεν τη θεωρούσε μία από τις καλύτερες πρόωρες σονάτες του, όμως και αρκετές άλλες ήταν γνωστές στο κοινό. Ο εξέχων Βρετανός μουσικολόγος Ντέιβιντ Τόβεϊ είχε πει για τη σονάτα: το έργο αυτό είναι η κορύφωση της πρόωρης περιόδου του Μπετόβεν. Στις νέες του σονάτες ο Μπετόβεν άρχισε να πειραματίζεται αρκετά.
Η Σονάτα αποτελείται από το τέσσερα μέρη: Ι. Allegro con brio - 4/4 σε Σι ύφεση μείζονα, ΙΙ. Adagio con molto espressione - 9/8 σε Μι ύφεση μείζονα, ΙΙΙ. Menuetto - 3/4 σε Σι ύφεση μείζονα και ΙV. Rondo: Allegretto - 2/4 σε Σι ύφεση μείζονα. Μία τυπική εκτέλεση της σονάτας διαρκεί περίπου 25 με 30 λεπτά.
Η Αδυναμία του Μπολσεβίκου

Υπόθεση

Η ταινία λαμβάνει χώρα στην Ισπανία, όπου ένας μεσήλικας άνδρας οδηγεί και τρακάρει την άκρη του αυτοκινήτου μιας γυναίκας, ονόματι Σονσόλες. Οι δύο τους τσακώνονται και τότε ο εξοργισμένος επιχειρηματίας αρχίζει να την παρενοχλεί κάνοντας άσεμνα σχόλια στο τηλέφωνό της. Αρχίζει να την παρακολουθεί, γεγονός που τον οδηγεί στο σχολείο που φοιτά η μικρή αδελφή της, η Μαρία. Την ακολουθεί και της συστήνεται με ψεύτικο όνομα και επάγγελμα. Αρχίζουν να περνάνε χρόνο μαζί, πηγαίνοντας στο πάρκο και έπειτα στην πισίνα. Αργότερα η Μαρία μαθαίνει ότι το αληθινό του όνομα είναι Πάμπλο Λόπεθ. Ωστόσο, ενώ αρχικά είναι διστακτική, εν τέλει υποχωρεί και συνεχίζουν να βλέπουν ο ενας τον άλλον. Ο Πάβλο αρχίζει να τρέφει τρυφερά αισθήματα για τη Μαρία. Εν τω μεταξύ, ο πρώην εραστής της Σονσόλες επισκευάζει τη συσκευή στο σταθερό τηλέφωνό της, με σκοπό να εντοπίζει αγνώστους αριθμούς και έτσι μαθαίνει ότι πίσω από τις κλήσεις κρυβόταν ο Πάμπλο. Παρόλα αυτά, δε γνωρίζει την σχεση της αδελφής της μαζί του, συνεπώς προσλαμβάνει τρεις μπράβους για να του επιτεθούν και να πάρει το μάθημά του. Η ιστορία όμως λαμβάνει μια δυσάρεστη τροπή, όταν οι αλήτες εντοπίζουν τον Πάμπλο, η Μαρία είναι μαζί του και πέφτει θύμα κακοποίησης από εκείνους. Ραρόλο που ο Πάμπλο προσπαθεί σκληρά να τη σώσει, εκείνοι τον εμποδίζουν. Όταν η Μαρία προσπαθεί να σώσει τον εαυτό της με το να αμυνθεί, κλωτσάει τον έναν από τους μπράβους και εκείνος με τη σειρά του τη σπρώχνει σε έναν βράχο και εκείνη πεθαίνει. Ο Πάμπλο καταβεβλημένος από θλίψη και πόνο μένει δίπλα της μέχρις ότου φθάσει η αστυνομία και τον συλλάβει. Στη φυλακή, του έρχεται μια ανάμνηση της Μαρίας και αρχίζει να αισθάνεται χαρούμενος.
Ναύσταθμος Πασαλιμάνι

Ο Ναύσταθμος Πασάλιμάνι είναι ναυτική βάση που βρίσκεται στον κόλπο του Αυλώνα, σχεδόν απέναντι από την ομώνυμη πόλη στην Αλβανία. Βρίσκεται σε χρήση από το Αλβανικό Πολεμικό Ναυτικό και το Τουρκικό Πολεμικό Ναυτικό.

Ψυχρός Πόλεμος

Ο ναύσταθμος Πασαλιμάνι ήταν η μόνη σοβιετική βάση στη Μεσόγειο τη δεκαετία του 1950.  Γύρω από αυτήν δημιουργήθηκε επεισόδιο μεταξύ των Σοβιετικών και των Αλβανών το 1961, όταν η Αλβανία βγήκε απροειδοποίητα από το σύμφωνο της Βαρσοβίας και έτσι ουσιαστικά όχι μόνο απαγόρευσε τη χρήση της βάσης στους Σοβιετικούς οι οποίοι είχαν κάνει μεγάλες επενδύσεις σε αυτήν, αλλά παράλληλα κατάσχεσε 4 σοβιετικά υποβρύχια κλάσης Ουίσκι που ήταν ελλιμενισμένα στον ναύσταθμο, τα οποία βρίσκονται εκεί μέχρι και σήμερα (αν και πλέον έχουν αποσυρθεί).  Μετά από αυτό το γεγονός η βάση καταλήφθηκε από το ναυτικό της Κίνας.

Μετά τη πτώση του ανατολικού μπλοκ

Μετά την κατάρρευση του κομμουνιστικού καθεστώτος το 1991 η βάση ανοικοδομήθηκε με έξοδα της Τουρκίας και βάσει διμερούς συμφωνίας Αλβανίας-Τουρκίας το τουρκικό ναυτικό έχει το δικαίωμα να τη χρησιμοποιεί. 
Το 1992 υπογράφηκε συμφωνία στρατιωτικής συνεργασίας Αλβανίας-Τουρκίας, η οποία περιελάμβανε την ανοικοδόμηση του ναυστάθμου από τη Τουρκία, παράλληλα με την παροχή πρόσβασης για τουρκική χρήση . Η Τουρκία βοήθησε την Αλβανία σε μια προσπάθεια εκσυγχρονισμού της σημερινής Ναυτικής Ακαδημίας και των εγκαταστάσεων επισκευής στο Πασαλιμάνι .
Τρία από τα τέσσερα σκάφη περιπολίας Damen Stan του Αλβανικού Πολεμικού Ναυτικού χτίστηκαν στο Πασαλιμάνι, το πιο πρόσφατο δε ολοκληρώθηκε το 2014.  Επί του παρόντος, τέσσερα αποσυρμένα υποβρύχια κατηγορίας Ουίσκι που ανήκαν στο παρελθόν στη Σοβιετική Ένωση εξακολουθούν να βρίσκονται στο ναύσταθμο μαζί με τα πολεμικά σκάφη της Αλβανίας. Μπορούν να προβληθούν μέσω δορυφορικών εικόνων της βάσης.
Η ναυτική δύναμη του ναυστάθμου συχνά εκτελεί ναυτικές ασκήσεις στον κόλπο του Αυλώνα, έξω από το Πασαλιμάνι.  Περιστασιακά πραγματοποιούνται ασκήσεις με άλλα έθνη, όπως το Ηνωμένο Βασίλειο . Η πιο πρόσφατη άσκηση, Sarex '16, πραγματοποιήθηκε τον Απρίλιο του 2016.

Άλλες υπηρεσίες

Στο ναύσταθμο λειτουργεί επίσης σχολή ναυπηγικής καθώς και ναυπηγείο.
Ελισάβετ της Καρινθίας, βασίλισσα της Σικελίας

Βιογραφία

Ήταν η δεύτερη κόρη του Όθωνα Γ΄ δούκα της Καρινθίας και της Ευφημίας των Πιαστ, κόρης του Ερρίκου Ε΄ δούκα της Λεγκνίτσα.
La Congolaise

La Congolaise (H Κονγκολέζα) είναι ο εθνικός ύμνος της Δημοκρατίας του Κονγκό. Ο ύμνος καθιερώθηκε με την ανεξαρτησία της χώρας το 1959, αντικαταστάθηκε το 1969 από το Les Trois Glorieuses αλλά επαναφέρθηκε το 1991. Οι στίχοι γράφτηκαν από το Ζακ Τοντρά (Jacques Tondra) και το Ζωρζ Κιμπάνγκι (Georges Kibanghi), ενώ τη μουσική έγραψε ο Ζαν Ρογιέ (Jean Royer) και ο Ζοζέφ Σπαντιλιέρ (Joseph Spadilière).

Γαλλικοί στίχοι

En ce jour le soleil se lève

Et notre Congo resplendit.

Une longue nuit s'achève,

Un grand bonheur a surgi.

Chantons tous avec ivresse

le chant de la liberté.
ΧΟΡΩΔΙΑ:

Congolais, debout fièrement partout,

Proclamons l'union de notre nation,

Oublions ce qui nous divise,

soyons plus unis que jamais,

Vivons pour notre devise:

Unité, travail, progrès!

Vivons pour notre devise:

Unité, travail, progrès!
Des forêts jusqu'à la savanne,

Des savannes jusqu'à la mer,

Un seul peuple, une seule âme,

Un seul coer, ardent et fier,

Luttons tous, tant que nous sommes,

Pour notre vieux pays noir.
Χορωδία
Et s'il nous faut mourir, en somme

Qu'importe puisque nos enfants,

Partout, pourront dire comme

On triomphe en combattant,

Et dans le moindre village

Chantent sous nos trois couleurs.
Χορωδία

Ελληνική μετάφραση

Τη μέρα αυτή ο ήλιος ανατέλλει

Και το Κονγκό μας στέκει ολόλαμπρο.

Μια μακρά νύχτα έλαβε τέλος,

μια μεγάλη ευτυχία ήρθε.

Ας τραγουδήσουμε όλοι, με έξαλλη χαρά

Το τραγούδι της ελευθερίας.
Χορωδία:

Ξυπνήστε, Κονγκολέζοι, ο κάθε περήφανος άνθρωπος,

Ανακηρύξτε την ενότητα του κράτους μας.

Ας ξεχάσουμε τις διαφορές μας

Και να γίνουμε πιο ενωμένοι από ποτέ.

Ας ζούμε με το σύνθημα:

Ενότητα, εργασία, πρόοδος.

Ας ζούμε με το σύνθημα:

Ενότητα, εργασία, πρόοδος.
Από το δάσος ως τους θάμνους,

Από τους θάμνους ως τον ωκεανό,

Ένας λαός, μια ψυχή,

Μια καρδιά, φλογερή και περήφανη.

Ας πολεμήσουμε όλοι , ο καθένας από μας,

Για τη μαύρη μας χώρα.
Χορωδία
Και αν πρέπει να πεθάνουμε,

Πειράζει πραγματικά; Τα παιδιά μας

Σε όλα τα μέρη θα μπορούν να λένε πώς

Ο θρίαμβος έρχεται με μάχη,

Και στο πιο μικρό χωριό

Τραγουδήστε κάτω από τα τρία μας χρώματα.
Χορωδία
Στυλιανός Ρωμανός

Βιογραφικά στοιχεία

Πιθανώς να εργάστηκε το 1605 στην Ζάκυνθο και μάλιστα στην Μονή του Αγίου Γεωργίου των Κρημνών.
Έργα του δεν σώζονται.
Παρμένων

Με το όνομα αυτό (Παρμένοντος) σώζεται στην Παλατινή Ανθολογία το επίγραμμα XΙΙΙ 18. Το όνομα αυτό αναφέρεται στο ποίημα ως όνομα του αφιερωτή και οι φιλόλογοι θεωρούν αδικαιολόγητη την ταύτισή του με τον ποιητή και το επίγραμμα αδέσποτο. Ο Πάτον αποδίδει το επίγραμμα στον Παρμενίωνα.
2767 Τακενούτσι

Φυσικά χαρακτηριστικά

Τα φυσικά χαρακτηριστικά του Τακενούτσι είναι άγνωστα.
Ομοσπονδιακός Καγκελάριος της Ελβετίας

Αντικαγκελάριοι

Ένας ή δύο αντικαγκελάριοι (πριν το 1852, η θέση ονομαζόταν Κρατικός Γραμματέας της Ομοσπονδίας) διορίζονται επίσης. Σε αντίθεση με τον Καγκελάριο, ο διορισμός τους γίνεται απευθείας από το Ομοσπονδιακό Συμβούλιο.

Ρόλος

Η θέση είναι πολιτικός διορισμός και έχει μόνο γραφειοκρατικό ρόλο. 
Ο Καγκελάριος παρακολουθεί τις συνεδριάσεις του Ομοσπονδιακού Συμβουλίου, όμως δεν έχει δικαίωμα ψήφου. Επίσης, προετοιμάζει τις αναφορές του Ομοσπονδιακού Συμβουλίου για την πολιτική και τις δραστηριότητές του. Ακόμα και σήμερα η θέση του Ομοσπονδιακού Καγκελαρίου αναφέρεται σαν εκείνη του "όγδοου ομοσπονδιακού συμβούλου". Η καγκελαρία είναι επίσης υπεύθυνη για τη δημοσίευση όλων τω ομοσπονδιακών νόμων.
Πέτρος Γουναράκης

Βιογραφία

Ήταν γιος του Νικόλαου Γουναράκη, πρώην υπουργού. Σπούδασε νομικά και οικονομικές επιστήμες στη Γενεύη και έπειτα σε γαλλικά και γερμανικά πανεπιστήμια.
Σταδιοδρόμησε ως δικηγόρος στην Αθήνα και αργότερα (1946-1952) έγινε υποδιοικητής της Εθνικής Τράπεζας. Υπήρξε μεταξύ άλλων γενικός γραμματέας της Ύπατης Αρμοστείας Σμύρνης από το 1919 ως το 1922 πρόεδρος της ΔΕΗ από το 1956 ως το 1962.
Υπηρέτησε ως υπουργός Εσωτερικών στις κυβερνήσεις Βούλγαρη  και Αρχιεπισκόπου Δαμασκηνού από τις 30 Αυγούστου 1945 ως την 1η Νοεμβρίου 1945.
Έγραψε 2 βιβλία για τη συνθήκη της Λωζάνης και το "Σελίδες τινές επί της επεμβάσεως των κυβερνήσεων κατοχής εις τα της Εθνικής Τραπέζης της Ελλάδος ", το 1945.
Γοδεφρείδος του Ντυρμπουύ

Βιογραφία

Ήταν το μόνο τέκνο του Ερρίκου Α΄ κόμη του Ντυρμπουύ.
Αιχμαλώτισε τον Ότμπερτ επίσκοπο της Λιέγης και τον φυλάκισε στο Ντυρμπουύ. Αυτό μάλλον συνδέεται με τη διαμάχη του Ότμπερτ με τον Γοδεφρείδο Α΄ των Ρέγκιναρ κόμη του Λουβαίν για την κομητεία του Μπρούνενγκερουτς. Τελικά ο Ερρίκος Δ΄ την απέδωσε στον Αλβέρτο Γ΄ κόμη του Ναμύρ, θείο του Γοδεφρείδου. Αυτό εγινε λόγω της διαφωνίας του Ερρίκου Γ΄ κόμη του Λουξεμβούργου και του Άρνολτ Α΄ κόμη του Λόον (Λόοτς).
Πριν το 1124 ο Γοδεφρείδος απεβίωσε και τον διαδέχθηκε ο γιος του Ερρίκος Β΄. Όταν αυτός απεβίωσε η κομητεία πέρασε στον Ερρίκο Δ΄ των Ναμύρ κόμη του Λουξεμβούργου, εξάδελφο του Γοδεφρείδου.
Good Bye, Lenin!

Υπόθεση

Στο Ανατολικό Βερολίνο του 1989 η Κριστιάνε Κέρνερ, ταυτισμένη με τη Λαϊκή Δημοκρατία της Γερμανίας και υποστηρίκτρια του Κόμματος, παθαίνει καρδιακή προσβολή και πέφτει σε κώμα, όταν βλέπει τον γιο της Αλεξάντερ να συμμετέχει σε μια πορεία ενάντια στην κυβέρνηση, και να ξυλοκοπείται από αστυνομικούς. Όταν συνέρχεται έπειτα από μήνες από το κώμα, ο γιατρός ανακοινώνει στον Αλεξάντερ και στην αδερφή του Αριάνε, πως οποιοδήποτε σοκ μπορεί να είναι καθοριστικό για τη ζωή της μητέρας τους. Στο μεταξύ όμως η Γερμανία έχει ενοποιηθεί, το καθεστώς έχει καταρρεύσει και το Τείχος έχει πέσει. Ο Αλεξάντερ αποφασίζει να αναπαραστήσει την Ανατολική Γερμανία μέσα στο δωμάτιο της μητέρας του, χωρίς να της πει τι έχει συμβεί, ώστε να μην υπάρξει δυσάρεστη εξέλιξη στην υγεία της. Κάποια στιγμή η Κριστιάνε βγαίνει, χωρίς να την αντιληφθούν οι υπόλοιποι, έξω από το σπίτι και αντικρίζει δυτικά αυτοκίνητα, διαφημίσεις δυτικών καταστημάτων όπως το IKEA, με αποκορύφωμα ένα ελικόπτερο που μεταφέρει ένα κομμάτι από άγαλμα του Λένιν. Ο Αλεξάντερ δικαιολογεί όπως-όπως τα γεγονότα και με τον συνάδελφό του Ντένις (που έχει όνειρο να γίνει σκηνοθέτης), δημιουργεί τηλεοπτικές εκπομπές και δελτία με φανταστικές ειδήσεις (τα οποία τα μεταδίδει μέσω βίντεο στη μητέρα του), που δικαιολογούν αυτά που είχε δει η Κριστιάνε. Στο μεταξύ η Αριάνε έχει παντρευτεί έναν Δυτικογερμανό, τον Ράινερ, ενώ συναντά τυχαία (χωρίς εκείνος να την γνωρίσει) τον πατέρα της που ήταν φυγάς στο Δυτικό Βερολίνο.
831 Στάτειρα

Φυσικά χαρακτηριστικά

Τα φυσικά χαρακτηριστικά της Στατείρας είναι άγνωστα.
Τόνι Χίμπερτ

Βιογραφικό

Ο Χίμπερτ γεννήθηκε στις 20 Φεβρουαρίου του 1981 στο Λίβερπουλ.Ξεκίνησε απο τα τμήματα υποδομής της Έβερτον και ήταν μέλος της ομάδας νέων που κατέκτησε Κύπελλο Νέων Αγγλίας το 1998 ενώ πραγματοποίησε το ντεμπούτο του με την πρώτη ομάδα της Έβερτον στην Πρέμιερ Λιγκ ,τη σεζόν 2000/01 σε αναμέτρηση εναντίον της Γουέστ Χαμ.
Τον Ιούλιο του 2005 υπέγραψε νέο συμβόλαιο διάρκειας 4 ετών ως επακόλουθο μιας πολύ καλής χρονιάς με την Έβερτον. Το 2006 έχασε τους τελευταίους αγώνες της σεζόν λόγω τραυματισμού, ενώ λίγο καιρό αργότερα,κατά την καλοκαιρινή προετοιμασία αντιμετώπισε προβλήματα υγείας,με αποτέλεσμα να μείνει για αρκετο καιρό εκτός δράσης και στην ουσία να επανέλθει τη σεζόν 2007/08.
Πεντέλη Ιωαννίνων

Γεωγραφία -Ιστορία

Η Πεντέλη ουσιαστικά είναι προάστιο της πόλης των Ιωαννίνων αφού αποτελεί τη δυτική συνέχειά της και τους χωρίζει μόνο το περιαστικό δάσος της πόλης. Συνορεύει Ν. με το Τσιφλικόπουλο, ΝΔ. με το Σταυράκι και ΒΔ. με τα Καρδαμίτσια. Στα Δ. περνάει η περιφερειακή οδός των Ιωαννίνων. Ως οικισμός αναγνωρίστηκε για πρώτη φορά το 1971 και προσαρτήθηκε στην τότε κοινότητα Σταυρακίου. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Σταυρακίου, του πρώην Δήμου Ιωαννιτών.
1715 Σάλλι

Φυσικά χαρακτηριστικά

H μέση διάμετρος της Σάλλι εκτιμάται σε 23,10 χιλιόμετρα. O φασματικός τύπος της είναι X, ενώ το γεωμετρικό άλβεδό της είναι 0,048 ± 0,004. Η Σάλλι πιθανώς περιστρέφεται γύρω από τον εαυτό της μία φορά κάθε 11 ώρες περίπου.
Παγκόσμιο Κέντρο Εμπορίου

Παγκόσμιο Κέντρο Εμπορίου (2001-Σήμερα)

Το δεύτερο Παγκόσμιο Κέντρο εμπορίου είναι ένα μερικώς ολοκληρωμένο σύμπλεγμα κτηρίων στην θέση του πρώτου, αντικαθιστώντας το μετά από τις επιθέσεις της 11 Σεπτεμβρίου. Συμπεριλαμβάνει 6 νέους ουρανοξύστες, εκ των οποίων οι 3 έχουν ολοκληρωθεί (το Παγκόσμιο Κέντρο Εμπορίου 1  (One World Trade Center) (πρώην "Πύργος της Ελευθερίας" ("Freedom Tower)), το Παγκόσμιο Κέντρο Εμπορίου 4 (Four World Trade Center) και το Παγκόσμιο Κέντρο Εμπορίου 7 (Seven World Trade Center), το μνημείο και μουσείο για αυτούς που σκοτώθηκαν στις επιθέσεις και ένα κέντρο μεταφορών (Σταθμός "Path"). Το ψηλότερο και το κυρίως κτίριο στο σύμπλεγμα, το Παγκόσμιο Κέντρο Εμπορίου 1, αποτελεί από τον Νοέμβριο του 2014 το ψηλότερο κτίριο στις Η.Π.Α, καθώς και στο Δυτικό Ημισφαίριο.

Ιστορία

Η κατασκευή του Παγκόσμιου Κέντρου Εμπορίου ξεκίνησε το 1966, από τον βόρειο πύργο (Παγκόσμιο Κέντρο Εμπορίου 1), και συνεχίστηκε αργότερα με τον νότιο (Παγκόσμιο Κέντρο Εμπορίου 2). Μέχρι το 1985 είχαν προστεθεί και τα πέντε μικρότερα κτίρια.
Το Παγκόσμιο Κέντρο Εμπορίου υπέστη αρκετές φορές ζημιές ή καταστροφές. Στις 13 Φεβρουαρίου του 1975 ξέσπασε πυρκαγιά στον 11ο όροφο του βόρειου πύργου και χρειάστηκαν τρεις ώρες για την κατάσβεσή της, ωστόσο η μεγάλη θερμοκρασία που αναπτύχθηκε εξαιτίας της πυρκαγιάς δεν επηρέασε τη σταθερότητα του κτιρίου.
Στις 26 Φεβρουαρίου του 1993 ο Νότιος Πύργος δέχτηκε τρομοκρατική επίθεση, με την τοποθέτηση βομβών σε παρκαρισμένο όχημα στο γκαράζ του πύργου από τον τρομοκράτη Ραμζί Γιουσέφ (Ramzi Yousef).
Η χειρότερη επίθεση και ταυτόχρονα το τελειωτικό πλήγμα που δέχτηκε το Παγκόσμιο Κέντρο Εμπορίου ήταν αυτή της 11ης Σεπτεμβρίου 2001, όταν δύο επιβατηγά αεροπλάνα των αεροπορικών εταιρειών «United Airlines» και «American Airlines», τα οποία είχαν καταληφθεί από τρομοκράτες, έπεσαν επάνω στον Βόρειο και τον Νότιο πύργο, με μικρή σχετικά διαφορά χρόνου, προκαλώντας την κατάρρευσή του Βόρειου πύργου σε 1 ώρα και 42 λεπτά μετά την πρόσκρουση και του Νότιου πύργου σε 56 λεπτά μετά την πρόσκρουση, παρασύροντας στο θάνατο χιλιάδες πολίτες και προκαλώντας σοβαρές ζημιές σε πέντε γειτονικά κτίρια.
1975 Πίκελνερ

Φυσικά χαρακτηριστικά

Τα φυσικά χαρακτηριστικά του Πίκελνερ είναι άγνωστα.
2951 Περεπαντίν

Φυσικά χαρακτηριστικά

Η μέση διάμετρος του Περεπαντίν εκτιμάται σε 49,04 ± 5,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0735 ± 0,018. Ο Περεπαντίν περιστρέφεται γύρω από τον εαυτό του μία φορά κάθε 4 ώρες και 47 λεπτά.
Λάζαρος Πινότσης

Βιογραφικά στοιχεία

Γεννήθηκε στην Ύδρα. Πήρε μέρος στις ναυμαχίες.
Σάντουιτς

Το σάντουιτς είναι έδεσμα το οποίο αποτελείται από ένα ή περισσότερα τρόφιμα, όπως λαχανικά, τυρί ή κρέας, τα οποία τοποθετούνται ανάμεσα σε δύο φέτες ψωμίή, γενικότερα, ένα πιάτο στο οποίο δύο ή περισσότερες φέτες ψωμί περιβάλλουν κάποιο άλλο τρόφιμο. Το ψωμί μπορεί να είναι σκέτο ή μαζί με κάποιο άρτυμα, όπως μαγιονέζα ή μουστάρδα, για να βελτιωθεί η υφή και η γεύση του. Πέρα από τα αλμυρά σάντουιτς, υπάρχουν επίσης και γλυκά σάντουιτς, όπως με ζελέ και φιστικοβούτυρο. Τα σάντουιτς είναι δημοφιλή κυρίως ως σνακ, πολλές φορές δε αποτελούν και κυρίως γεύμα. Σερβίρονται ζεστά ή κρύα.
Το σάντουιτς θεωρείται ότι πήρε το όνομά του από τον Τζον Μοντάγκου, 4ο κόμη του Σάντουιτς (1718-1792), ο οποίος και το επινόησε. Η Wall Street Journal το περιέγραψε ως τη «μεγαλύτερη συνεισφορά της Βρετανίας στη γαστρονομία».
Μπάρμπαρα Λίσκοφ

Ζωή και καριέρα

Η Λίσκοφ γεννήθηκε το 1939 στην Καλιφόρνια, και αποτελεί το μεγαλύτερο από τα τέσσερα παιδιά της Τζέιν (του γένος Ντίκχοφ) και Μόζις Χάμπερμαν. Απέκτησε το BA της στα μαθηματικά στο Πανεπιστήμιο της Καλιφόρνια στο Μπέρκλεϋ, το 1961. Το 1968 έγινε μία από τις πρώτες γυναίκες στις Ηνωμένες Πολιτείες που τους απονεμήθηκε το Διδακτορικό δίπλωμα από το τμήμα της επιστήμης υπολογιστών, όταν της απονεμήθηκε το πτυχίο της από το Πανεπιστήμιο του Στάνφορντ. Το θέμα της Διδακτορικής διατριβής της ήταν ένα πρόγραμμα υπολογιστών όπου μπορεί κανείς να παίξει σε τελικούς αγώνες στο σκάκι.
Η Λίσκοφ έχει καθοδηγήσει πολλά σημαντικά έργα, συμπεριλαμβανομένου το λειτουργικό σύστημα Venus, ένα μικρό, χαμηλού κόστους και διαδραστικό σύστημα καταμερισμού χρόνου. Επίσης είχε αναλάβει το σχεδιασμό και την υλοποίηση του CLU, του Argus, της πρώτης γλώσσας υψηλού επιπέδου για την υποστήριξη της υλοποίησης κατανεμημένων προγραμμάτων και για την απόδειξη της τεχνικής της διοχέτευσης μέσω υποσχέσεων. Τέλος, καθοδήγησε το εγχείρημα του Thor, μιας αντικειμενοστραφούς βάσης δεδομένων. Με την Ζανέτ Ουίνγκ, ανέπτυξε ένα συγκεκριμένο ορισμό για τον προσδιορισμό της κληρονομικότητας τύπων (subtyping), κοινώς γνωστός ως "Αρχή Yποκατάστασης Λίσκοφ". Διευθύνει τη Μεθοδολογία Προγραμματισμού της Ομάδας του MIT, εστιαζόμενη στο πρόβλημα των "Βυζαντινών Στρατηγών" και στα κατανεμημένα υπολογιστικά συστήματα.

Αναγνώριση και βραβεία

Η Λίσκοφ είναι μέλος της Εθνικής Ακαδημίας Μηχανικής, της Εθνικής Ακαδημίας Επιστημών, μέλος της Αμερικανικής Ακαδημίας Τεχνών και Επιστημών και του Συλλόγου Μηχανημάτων Υπολογισμού. Το 2002, αναγνωρίστηκε ως μία από τις κορυφαίες γυναίκες μέλη ΔΕΠ στο MIT, και μεταξύ των κορυφαίων 50 μελών ΔΕΠ στις επιστήμες στις ΗΠΑ.
Το 2004, η Μπάρμπαρα Λίσκοφ κέρδισε το μετάλλιο Τζον φον Νόιμαν για τις "θεμελιώδεις συνεισφορές σε γλώσσες προγραμματισμού, μεθοδολογία προγραμματισμού και κατανεμημένα συστήματα". Στις 19 Νοεμβρίου του 2005, η Μπάρμπαρα Λίσκοφ και ο Ντόναλντ Ε. Κνουθ βραβεύθηκαν στο ETH ως Επίτιμοι Διδάκτορες. Η Λίσκοφ και ο Κνουθ επίσης πήραν μέρος στο ETH Zurich Distinguished Colloquium Series.
Η Λίσκοφ έλαβε το 2008 το βραβείο Τούρινγκ από την ACM, τον Μάρτιο του 2009, για το έργο της στο σχεδιασμό των γλωσσών προγραμματισμού και λογισμικού μεθοδολογίας που οδήγησε στην ανάπτυξη του αντικειμενοστρεφούς προγραμματισμού. Συγκεκριμένα, η Λίσκοφ ανέπτυξε δύο γλώσσες προγραμματισμού, την CLU στη δεκαετία του 1970 και την Argus κατά τη δεκαετία του 1980. Η ACM χρησιμοποίησε τις συνεισφορές της ως αναφορές για τα πρακτικά και θεωρητικά θεμέλια της "γλώσσα προγραμματισμού και σχεδιασμού του συστήματος, ιδίως σε σχέση με δεδομένα άντλησης, ανοχή σε σφάλματα, και κατανεμημένα υπολογιστικά συστήματα."
Η Μπάρμπαρα Λίσκοφ είναι συγγραφέας τριών βιβλίων και πάνω από εκατό τεχνικών εργασιών.

Προσωπική ζωή

Το 1970 παντρεύτηκε τον Νέιθαν Λίσκοφ και ο γιος τους Μόζες γεννήθηκε το 1975.
Άγιος Νικόλαος Σταροχωρίου Αχαΐας

Τοποθεσία

Βρίσκεται κτισμένος σε πεδινή περιοχή, στη δυτική άκρη του κάμπου των Φαρρών, στις απαρχές των βόρειων απολήξεων του Ερυμάνθου, σε υψόμετρο 190 μ. περίπου, κατάντη του ποταμού Πείρου σε σημείο συμβολής του και με άλλους μικρούς παραπόταμούς του. 
Η περιοχή στην οποία βρίσκεται ο οικισμός αποτελεί σύνορο των Τοπικών Κοινοτήτων Σταροχωρίου και Ελληνικού.
Ο οικισμός βρίσκεται ανάμεσα στους πολύ κοντινούς οικισμούς των Κωτσολαίικων, που βρίσκονται στα νοτιοδυτικά του, της Αγίας Ελεούσας και των Μπακαλαραίικων, που βρίσκονται στα ανατολικά του. Σε λίγο μεγαλύτερη απόσταση από τον Άγιο Νικόλαο βρίσκονται στα δυτικά οι οικισμοί της Δαφνούλας και του Πρέβεδου, στα νότια οι οικισμοί του Σταροχωρίου και η Χρυσαυγή, στα νοτιοανατολικά οι οικιστικές περιοχές της Τοπικής Κοινότητας Ελληνικού Γκολφιναίικα, Καθίσματα, Μουρίνες, Νιαχαίικα καθώς και η ίδια η έδρα της Τοπικής Κοινότητας, στα ανατολικά του η Βαλμαντούρα και οι Χαμοκέλες, και στα βόρεια η κωμόπολη της Χαλανδρίτσας. Απέχει από την πόλη της Πάτρας περί τα 23 χιλιόμετρα.
Στην περιοχή του Αγίου Νικολάου υπάρχει, πέρα από τον κοιμητηριακό ναό του Αγίου Νικολάου και το ξωκλήσι αφιερωμένο στην Παναγία -η λεγόμενη «Παναγία Λαλιώτη»-, παραδοσιακό πέτρινο γεφύρι με καμάρα στον Πείρο ποταμό.

Ονομασίες «Λαλιωταίικα», «Λαλιώτη»

Οι ονομασίες Λαλιωταίικα και Λαλιώτη, που αποτελούν τη συνηθέστερη ονομασία για τη συνοικία στην καθημερινή πρακτική των κατοίκων της αλλά και αυτών της ευρύτερης περιοχής της Πάτρας και των Φαρρών, είναι ανθρωπωνυμικά και δηλώνουν το επίθετο της οικογένειας Λαλιώτη, που κατοικεί στην περιοχή ή και πρωτοκατοίκησε την περιοχή.

Διοικητική εξέλιξη

Ο Άγιος Νικόλαος αναγνωρίστηκε επίσημα ως οικισμός στις 20 Απριλίου 1835 και υπήχθη στον τότε Δήμο Φαρών. Με το ΦΕΚ 256Α της 28/08/1912, και τη διάλυση των δήμων, προσαρτήθηκε στην τότε Κοινότητα Λαλουσίου. Στις 19/03/1961 έπαψε να αποτελεί ανεξάρτητο οικισμό και απορροφήθηκε ως συνοικία πλέον της τότε Κοινότητας Σταροχωρίου.